Jaime Camino

Jaime Camino Vega de la Iglesia (Bartzelona, 1936ko ekainaren 11 -2015eko abenduaren 4) idazlea, gidoilaria, eta zinema zuzendari ezaguna izan zen. Frankismo garaian zinema engaiatuaren alde egin zuen lan.

Biografia 
Zuzenbide ikasketak Bartzelonan egin zituen. Halaber, musika ikasketak egin zituen, piano eta harmonia. Hasieran literaturari ekin zion, La coraza eleberriarekin Nadal sarian finalista geldituz. Ondoren zinema munduan murgildu zen. Zineman Bartzelonako Eskolarekin lotzen zaio: zinema engaiatuaren alde egin zuen zuzendari talde bat diktadura garaian. Talde horren beste ezaugarria Frantziako Nouvelle Vague eragina nabaria zen. 1975an Institut del Cinema Català erakundearen sortzear hartu zuen parte. 2009an Ohorezko Gaudí Saria Zinemako Katalan Akademia eman zion. Bartzelonan hil zen, 2015eko abenduaren 4an, 79 urtez, birikako minbiziaz.

Caminoren filmetan Gerra Zibilaren presentzia konstantea izan zen.

Filmografia 
 2001. Los niños de Rusia
 1991. El largo invierno
 1988. Luces y sombras
 1986. Dragon Rapide
 1979. La campanada
 1978. La vieja memoria
 1976. Las largas vacaciones del 36
 1973. Mi profesora particular
 1969. Un invierno en Mallorca, George Sanden liburuan oinarrituta.
 1969. España otra vez
 1964. Los felices 60

Liburuak 
 La coraza, eleberria, Nadal sariaren finalista, 1966, argitaratu gabea.
 Moriré en Nueva York, eleberria, 1996.
 El oficio de director de cine, saiakera, 1997.

Erreferentziak

Kanpo estekak 
 Jaime Caminoren filmografia.
 La Acadèmia del Cinema Català librará a Jaime Camino el primer premio Gaudí honorífico por la dignidad de su trayectoria, Diario El Periódico de Cataluña, 2009-01-16.

Bartzelonarrak
Kataluniako zinema zuzendariak
Dokumentalgileak
Gaztelaniazko idazleak
Kataluniako eleberrigileak
Gidoilariak
Bartzelonan hildakoak
Birikako minbiziaren ondorioz hildakoak